Thomas Hansvoll

Thomas Hansvoll  (født 1974) er en norsk tidligere proffbokser og boksetrener.

Hansvoll bokset i sin proffkarriere 32 kamper, som resulterte i 26 seire, fire tap og to uavgjort. Han har holdt titlene WBO I/C Cruiserweight WBA Int. Light Heavyweight og Nordic Light Heavyweight Title.

Hansvoll hadde stor suksess som amatørbokser, og fikk på sine 73 kamper hele 65 seiere, og kun åtte tap.

Hansvoll er oppvokst på Bjerke/Årvoll i Groruddalen i Oslo, og begynte å bokse som ti-åring i IF Ørnulf. Som 14-åring debuterte han som amatørbokser i Raufoss-turneringen. I 1993 ble Hansvoll junior- og senior-norgesmster i samme sesong (i henholdsvis lett-tungvekt og mellomvekt). Hansvoll tok NM-gull også i 1994, for så debutere som profesjonell den 11. november 1994 mot Greg Scott Briggs i Randers (Danmark).

Som proffbokser hadde han kontrakt med bla. Mogens Palle og Steffen Tangstad.

Hansvoll bokset om WBA-VM tittelen (World Boxing Association) i lett-tungvekt mot Bruno Girard i Paris 23. mai 2002. Han tapte kampen knepent på poeng etter tolv runder.«Det er nå det begynner», Dagbladet, 25.05.2002 Thomas Hansvoll la opp etter seieren over Damon Reed 4. oktober 2003, og er nå (2006) hovedtrener for IF Ørnulf og hjelpetrener på juniorlandslaget (Norges Bokseforbund).

Han gjorde imidlertid comeback i kampen om tittelen som nordisk mester i cruiservekt mot Johnny Jensen 14. oktober 2006.Uavgjort for Hansvoll i comebacket, Dagbladet, 14.10.2006 Kampen endte uavgjort. Thomas Hansvoll bokset sin hittil siste kamp den 21. juni 2008 i Brøndby (Danmark) mot Juan Manuel Garay fra Argentina og vant på poeng.

Hansvoll er også kjent for å ha pensjonert Ole «Lukkøye» Klemetsen i en kamp som fant sted 16. juni 2001.

Kampene mellom Hansvoll og Klemetsen er gjenskapt og fortalt av hovedpersonene selv i dokumentarfilmen 'Tolvte Runde' 2010.Trampeklapp for «Tolvte runde» , Akers Avis Groruddalen, 17.11.2010Tolvte Runde - Møtet mellom Ole Klemetsen & Thomas Hansvoll

Hansvoll kommenterer for Viasat SportStjerneslakt av Klitsjko etter seieren, Verdens Gang, 07.10.2013, er treneren til proffbokseren Simen SmaadalSmaadal møter latvisk bokser i Frederikshavn, Verdens Gang, 09.08.2013 og har laget dokumentarfilm om den norske bokseren Magne Havnaa.Karrieren til Norges «glemte» boksestjerne blir film , Verdens Gang, 05.10.2013

 Referanser 

 Eksterne lenker 




Kategori:Norske boksere
Kategori:Mesternes Mester-deltakere
Kategori:Personer fra Oslo
Kategori:Norgesmestere i boksing